રાજકોટના મહિલા પોલીસ સ્ટેશનમાં પરિણીતાને ત્રાસ આપતા હોવાનું વધુ બે ફરિયાદ નોંધાવાઇ છે જેમાં રાજકોટમાં જ રહેતી ૧૯ વર્ષીય પરિણીતાને પ્રેમલગ્ન કરનાર પતિએ ફ્રેન્ડના ઘરે જવાની ના પાડી વાળ પકડી માર મારવા અંગે અને વધુ એક પરિણીતાને ત્રાસ આપતા હોવાની અમદાવાદના સાસરિયાઓ સામે ફરિયાદ નોંધાવાઇ છે શહેરના ધર્મનગર ઋષિવાટિકામાં રહેતી જાન્વીબેન સાગરભાઈ છાયા નામની ૧૯ વર્ષીય પ્રજાપતિ પરિણીતાએ તેના પતિ સાગર શૈલેષભાઇ છાયા સામે મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેણીએ સાગર સાથે પ્રેમલગ્ન કર્યા હતા વદિલી માની જતા ૨૫ જાન્યુઆરીના રોજ જ્ઞાતિના રીત રિવાજ મુજબ લગ્ન કર્યા હતા બધા સાથે રહેતા ગત રવિવારે તેણીને ફ્રેન્ડના ઘરે જવું હોવાથી પતિને ફ્રેન્ડના ઘરે જવાનું કહેતા સાગરે ના પાડી દીધી હતી ફરીથી પૂછતાં તેણે ઉશ્કેરાઈને વાળ પકડી નીચે પછાડી દઈ ઢીકાપાટુનો માર મારતા પોતે પાડોશીને ત્યાં જતી રહી હતી અને પિતાને બોલાવી સારવાર અર્થે હોસ્પિટલમાં દાખલ થઇ હતી આ અંગે ફરિયાદ નોંધાવતા એએસઆઇ ગીતાબેન પંડ્યા વધુ તપાસ ચલાવી રહ્યા છે આ ઉપરાંત સાધુ વાસવાણી રોડ ઉપર શ્રીનાથજી પાર્ક સોસાયટીમાં રહેતા ચંદનીબેન આનંદકુમાર વાળા નામની પરિણીતાએ અમદાવાદ વિજય પાર્કમાં રહેતા પતિ આનંદકુમાર, સાસુ સુશીલાબેન, સસરા ભગવાનભાઇ, નણંદ એકતાબેન મિતેશભાઈ ચંદારાણા, નણંદ કિન્નરીબેન સાગરભાઈ પટેલ, નણદોયા સાગર પટેલ અને ફયજી સાસુ મીનાક્ષીબેન જેઠવા સામે રાજકોટ મહિલા પોલીસ સ્ટેશનમાં ઘરકામ જેવી નાની નાની બાબતોમાં મેણાંટોણાં મારી શારીરિક માનસિક દુઃખ ત્રાસ આપવા અંગે ફરિયાદ નોંધાવતા એએસઆઇ નીતાબેન ડાંગર વધુ તપાસ ચલાવી રહ્યા છે.